КуБа
Хляб и вино

Превод от немски: Димитър Дублев, —

chitanka.info

Да славиме хляба,

защото той наш е,

и тъмното вино

във пълните чаши!

Да ставаме рано,

трудът е приятен,

денят да подготвя

за отдих леглата.

Народът спокоен

дома да се връща,

той утре ще вдига

пак слънчеви къщи.

За труд непрестанен

той дава награди —

строи и живее

във стъклени сгради.

Тъче платове той

и реже, и шие —

на новите дрехи

се радваме ние.

Той скромно живее,

но пак ще припомня,

добре се облича,

обядва нескромно.

Той пази — врагът

мира да не плаши.

Да славиме хляба,

защото той наш е,

и тъмното вино

във пълните чаши!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.